Piazza Navona

Navona placo estas unu el la plej famaj placoj de Romo; ĝia formo estas tiu de antikva stadiono: ĝi estis konstruigita en monumenta stilo laŭ volo de papo Inocenco la 10-a de familio Doria Pamphili (Giovanni Battista Pamphili). Historio Placo Navona, en la tempo de la antikva Romo, estis la stadiono konstruigita de la imperiestro Domiciano en la jaro 85 kaj en la 3-a jarcento estis restaŭrigita de Alessandro Severo. Ĝi estis longa 276 metrojn, larĝa 106 kaj povis gastigi 30.000 spektantojn. La stadiono estis riĉe dekoraciita per statuoj, inter kiuj unu estas tiu de Pasquino (eble kopio de helenisma grupo probable prezentanta Menelaon kiu subtenas la korpon de Patroklo), nun en la samnoma placo flanke de Placo Navona. La nomo de la placo estis origine "in Agone" poste iĝis: Piazza in Agone → Piazza Naone → Piazza Navona (de la latina in agonis, "ludoj") ĉar la stadiono estis utiligata nur por la atletikaj konkursoj. Placo Navona kaj arto Placo Navona estas simbolo de la Romo baroka. La palacoj Palaco Braschi - de la fino de la 18-a jarcento. Palaco De Torres - Lancellotti - ĉirkaŭ 1552 verko de Pirro Ligorio. Palaco Pamphili - inter 1644 kaj 1650 de Girolamo Rainaldi. Palaco Tuccimei (estis de Cupis Ornani)- de la dua duono de 16-a jarcento. Placo Navona kaj la sonetoj de Belli La placo estas menciita de Belli en soneto kiu ĝin montras en la tempo de la papa regado kiam sur la placo estis publika pilorio, kaj kie kondamnitoj estis torturataj - ankaŭ por kontentigi la multnombrajn spektantojn kiuj ŝatis partopreni: Piazza Navona tiu ĉi soneto estas tradukita de Broccatelli: PLACO NAVONA (1) La preĝejo de Sankta Apolinaro, troviĝanta en placeto apud unu ekstremo de la placo (2) Arbo pana = arbo de kuklando = karnavala ludo: paliso sur kiun oni devis grimpi por atingi kiel premion manĝaĵon pendantan ĉe la palisa pinto. En la epoko de Belli, en la placo estis regule la tiam naskiĝanta merkato de uzitaj libroj menciita en alia soneto pria: Er mercato de piazza Navona